b'\n_START_ARTICLE_\nFranjo Dugan (1874-1948)\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8danem \xc5\xa1tudiju  matematike in fizike na zagreb\xc5\xa1ki univerzi je nadaljeval s \xc5\xa1tudijem glasbene kompozicije na Visoki glasbeni \xc5\xa1oli v Berlinu. Kot srednje\xc5\xa1olski profesor je slu\xc5\xbeboval v Osijeku in Zagrebu, od 1922 do 1941 pa je bil predavatelj Muzi\xc4\x8dke akademije v Zagrebu. Bil je tudi urednik glasbene priloge lista \xc2\xbbSv. Cecilija\xc2\xab\xc2\xa0in eden od ustanoviteljev cecilijanskega gibanja na Hrva\xc5\xa1kem. _NEWLINE_Kot glasbenik je bil cerkveni in koncertni organist ter dirigent pevskih zborov. Pisal je glasbene priro\xc4\x8dnike in bil glasbeni kritik. V skladateljskem delu pa se je navezoval na romanti\xc4\x8dno glasbo, osnovni zna\xc4\x8daj njegovega glasbenega ustvarjanja dela pa je polifonija. Napisal je slede\xc4\x8de skladbe: Uvertura in Simfoni\xc4\x8dni andante za orkester; 3 godalne kvartete; violinsko sonato v g-molu; Toccatto; Kromatsko fugo za orgle; ve\xc4\x8d zborovskih skladb in \xc5\xa1tevilne harmonizacije gregorijanskega korala.'